Държавен вестник, бр. 29, 2011 г., стр. 71

БРОЙ  29	
Д Ъ Р Ж А В Е Н  В Е С Т Н И К 	
СТР.  71  
и имуществото на ОИСР, като цяло се влага 
същият смисъл като този, изразен в Коментара 
на ОИСР по отношение на съответстващите им 
разпоредби. Разбирането, отразено в предходното 
изречение, не се отнася към следното: 
а) всички резерви или забележки, както и 
позициите по Модела на Спогодба на ОИСР 
или Коментара към него, изразени от всяка 
договаряща държава;
б) всички тълкувания в противен смисъл в 
този протокол;
в) всички тълкувания в противен смисъл 
в публикувано обяснение от някоя от дого-
варящите държави, което е предоставено на 
компетентния орган на другата договаряща 
държава преди влизането в сила на спогодбата; 
г) всички тълкувания в противен смисъл, 
договорени от компетентните органи след 
влизането в сила на спогодбата. 
Коментарът на ОИСР с неговите измене-
ния, представлява средство за тълкуване по 
смисъла на Виенската конвенция за правото 
на договорите от 23 май 1969 г.
В удостоверение на горното упълномощените 
представители на двете договарящи държави 
подписаха този протокол.
Съставен в два оригинални екземпляра във 
Виена на 20 юли 2010 г. на български, немски 
и английски език, като всички текстове имат 
еднаква сила. В случай на различия в тълку-
ването меродавен е английският текст. 
За Република България:	 За Република Австрия:
Трайчо Трайков,	
Йозеф Прьол, 
министър на	
федерален министър
икономиката,	
на финансите
енергетиката и туризма
4035
МИНИСТЕРСТВО  
НА ВЪТРЕШНИТЕ РАБОТИ
СПОРАЗУМЕНИЕ 
между правителството на Република България 
и правителството на Чешката република за 
сътрудничество в борбата с престъпността и 
опазването на обществения ред и сигурност
(Утвърдено с Решение № 75 от 18 февруари 
2010 г. на Министерския съвет. В сила от 9 
март 2011 г.)
Правителството на Република България и 
mравителството на Чешката република (нари-
чани по-нататък „договарящи страни“),
с цел предприемане на общи усилия за раз-
витието и изграждането на Европейския съюз 
като зона на свобода, сигурност и правосъдие, 
водени от намерението да развиват и ук-
репват приятелските връзки и международното 
сътрудничество на договарящите страни,
ръководени от убеждението, че сътрудни-
чеството е от особено значение за ефективно-
то предотвратяване и борба с престъпността, 
по-специално на организираната престъпност, 
тероризма, незаконния трафик на наркотични 
и психотропни вещества, трафика на хора и 
незаконната миграция,
стремейки се към установяване и развиване 
на сътрудничеството в областта на обучението 
и подготовката на полицейски служители и 
служителите на други органи, ангажирани в 
борбата с престъпността (наричани по-нататък 
„полицейски служители“),
имайки за цел да осигурят на своите граждани 
и на други лица, пребиваващи на територията 
на държавите на договарящите страни, ефикасна 
защита от престъпни действия,
в съответствие с националните законодател-
ства и международните задължения на своите 
държави,
се споразумяха за следното:
Член 1
(1) Договарящите страни в съответствие с 
националното си законодателство и междуна-
родните си задължения ще си сътрудничат чрез 
своите компетентни органи в предотвратяване-
то, разкриването и разследването на престъпни 
деяния и техните извършители, както и при 
опазването на обществения ред и сигурност.
(2) Сътрудничеството по ал. 1 обхваща 
особено борбата срещу:
1. престъпленията срещу живота, здравето 
и личната свобода; 
2. тероризма и неговото финансиране;
3. трафика на хора, сводничество, незаконния 
трафик на човешки органи и тъкани; 
4. сексуалната експлоатация на деца и дет-
ската порнография; 
5. незаконната миграция във всичките є 
проявни форми; 
6. проявите на екстремизъм, расова ненавист 
и ксенофобия;
7. незаконния трафик и търговия на упойващи 
и психотропни вещества, както и на техните 
прекурсори, в съответствие с Конвенцията на 
ООН срещу незаконния трафик на упойващи и 
психотропни вещества, приета на 20 декември 
1988 г. във Виена;
8. незаконното производство, придобиване, 
притежание, внос и износ, транзит или търговия 
с оръжия, боеприпаси и експлозиви, химически, 
биологически, радиоактивни и ядрени мате-
риали, стоки и технологии с двойна употреба 
и военни материали, както и други опасни 
вещества, включително опасни отпадъци; 
9. преправянето на истински, изготвянето 
на неистински и прокарването в обращение 
на подправени парични знаци, марки и ценни 
книжа, безналични разплащателни средства и 
официални документи, особено документи за 
пътуване;
10. измамите, незаконните финансови опе-
рации, изпирането на пари;